සමගි ජන බලවේගය පක්ෂයේ පාර්ලිමේන්තු මන්ත්‍රීවරුන් වන චමින්ද විජේසිරි සහ හේෂා විතානගේ ඔවුන්ගේ ආසන සංවිධායක ධුරවලින් ඉවත් වීමට තීරණය කර ඇති බව වාර්තා වනවා.මේ සම්බන්ධයෙන් ඔවුන්ගේ අවසන් ස්ථාවරය අද කොළඹ විපක්ෂ නායක කාර්යාලයේ දී පැවැත්වෙන විශේෂ ප්‍රවෘත්ති සාකච්ඡාවකද දී දැනුම් දීමට නියමිතයි.ඌව පළාත නියෝජනය කරන පාර්ලිමේන්තු මන්ත්‍රී චමින්ද විජේසිරි පසුගිය දා පැවති මාධ්‍ය හමුවකදී සමගි ජන බලවේගයේ නායකත්වය සහ එහි ගන්නා ඇතැම් තීන්දු තීරණ සම්බන්ධයෙන් දැඩි විවේචනාත්මක මුඛයෙන් කතා කළා.එහි දී සමගි ජන බලවේගය පක්ෂ නායක, සජිත් ප්‍රේමදාසගේ ක්‍රියාකලාපය දැඩිව විවේචනය කළ ඔහු නැගූ ප්‍රමුඛ චෝදනාව වූයේ, විපක්ෂ නායකවරයා බොර දියේ මාළු බාමින් බලයට පැමිණෙන්නට උත්සාහ කරන බවයි.